钦定古今图书集成/明伦汇编/官常典/第635卷 > 李惠登
## 钦定古今图书集成/明伦汇编/官常典/第635卷 > 李惠登

按《唐书循吏传》：“惠登，营州柳城人，为平卢军裨将。李
希烈反，属以兵二千，使屯隋州。惠登挈州以归，即拜
刺史。州数被乱，人无处业。惠登虽朴素无学术，而视
人所谓利者行之，所谓害者去之，率心所安，暗与古
合。政清静，居二十年，田亩辟，户口日增，人歌舞之。于
是节度使于𬱖状其绩，诏加御史大夫，升隋为上州”，
俄检校国子祭酒。卒，赠洪州都督。